นศ.ชาร์จมือถือ บึมเผาเก๋งซีวิค
4คนหนีตาย-บาดเจ็บ ระทึกในร.ร.พาณิชย์ดัง ชี้อุปกรณ์ไม่มาตรฐาน,ระทึก 4 หนุ่มพาณิชย์อัสสัมชัญ วิ่งหนีตายออกจากเก๋งซีวิค หลังไฟลุกพึ่บไหม้คอนโซลหน้าและห้องโดยสาร รปภ.นำถังน้ำยาเคมีดับเพลิงฉีดสกัดก่อนวอดทั้งคัน คาดจอดรถสตาร์ตเครื่องเปิดแอร์ชาร์จแบตโทรศัพท์ จู่ๆมือถือเกิดระเบิดบึ้มควันคลุ้งตลบ หรือเผลอวางเพาเวอร์แบงก์ให้โดนแดดเผาจนอุณหภูมิเกินขีดจำกัด ด้านโลกโซเชียลแชร์คลิปอุทาหรณ์ โจ๋ชาร์จแบตมือถือกับเพาเวอร์แบงก์ทิ้งไว้ใต้เบาะจยย.แล้วเกิดไฟไหม้ ขณะขี่รถมาเติมน้ำมันในปั๊มกลางเมืองเชียงใหม่ โชคดีเด็กปั๊มฮีโร่มีสติช่วยดับได้ทัน คาดไอระเหยน้ำมันเบนซินเกิดลุกติดไฟช่วงมีสายเรียกเข้า,4 นักศึกษาวิ่งหนีตายออกจากรถเก๋ง หลังจู่ๆเกิดไฟลุกพึ่บไหม้รถหวิดวอดทั้งคัน คาดโทรศัพท์มือถือระเบิด เมื่อเวลา 12.40 น. วันที่ 17 มี.ค. ร.ต.ท.ปุณวัฒน์ สุริยกุล รอง สว.(สอบสวน) สน.ยานนาวา รับแจ้งเกิดเหตุเพลิงไหม้รถยนต์ที่จอดอยู่ภายใน ร.ร.อัสสัมชัญพาณิชยการ เลขที่ 101 ซอยสาทร 11 (เซนต์หลุยส์ 2) ถนนสาทรใต้ แขวงทุ่งวัดดอน เขตสาทร กทม. เมื่อไปถึงพบเพลิงกำลังลุกไหม้รถเก๋งฮอนด้า รุ่นซีวิค สีขาว ทะเบียน 1 กญ 5864 กรุงเทพมหานคร ไฟลุกไหม้ห้องโดยสารเสียหายทั้งหมด พบมีผู้ได้รับบาดเจ็บ 4 ราย ทั้งหมดถูกนำส่ง รพ.เซนต์หลุยส์,ผู้เห็นเหตุการณ์ให้ข้อมูลกับตำรวจอ้างว่า ก่อนเกิดเหตุเห็นชายหนุ่ม 4 คน แต่งกายคล้ายนักศึกษา ขับรถเก๋งคันดังกล่าวมาจอดริมสนามฟุตบอล และติดเครื่องทิ้งไว้ ต่อมาได้ยินเสียงระเบิด และเห็นทั้ง 4 คน เปิดประตูรถทุกบาน วิ่งหนีตายออกมาด้วยสีหน้าตื่นตระหนก ขณะเดียวกันมีกลุ่มควันสีขาวหนาทึบพวยพุ่งออกจากบริเวณคอนโซลหน้ารถ จากนั้นมีประกายไฟลุกไหม้ตามมา พร้อมกลิ่นเหม็นคล้ายพลาสติกไหม้ สร้างความแตกตื่นตกใจให้กับผู้คนที่อยู่ใกล้เคียง ต่างพากันวิ่งหนีออกไปให้ห่างจากตัวรถ เพราะเกรงรถจะเกิดระเบิด ต่อมาเจ้าหน้าที่ รปภ.ของโรงเรียน นำถังดับเพลิงมาระดมฉีดน้ำยาเคมีสกัดไฟไม่ให้ลุกลามไปยังรถยนต์ข้างเคียงคันอื่นที่จอดติดกัน พร้อมใช้สายยางฉีดน้ำเข้าไปในตัวรถจนเพลิงสงบลง ปรากฏว่าคอนโซลหน้าและห้องโดยสารรถยนต์เสียหายทั้งหมด,ร.ต.ท.ปุณวัฒน์ สุริยกุล รอง สว.(สอบสวน) สน.ยานนาวา เจ้าของคดี กล่าวว่า จากการสอบปากคำนายปฏิภาณ ตันติกุล อายุ 19 ปี คนขับและเป็นเจ้าของรถให้การเพียงว่า ขับรถมาจอดติดเครื่อง ในรถมีนายปฏิภาณและเพื่อนรวม 4 คน ทั้งหมดเรียนอยู่ที่เดียวกัน และหลังเกิดเหตุได้รับบาดเจ็บมีแผลผุพองจากการถูกไฟลวกตามแขนและร่างกายเล็กน้อย ซึ่งผู้เสียหายยังให้การอะไรไม่ได้มาก เพราะอยู่ในอาการตกใจและต้องไปรักษาตัวก่อน ทั้งนี้ ในรถคันเกิดเหตุพบโทรศัพท์ไอโฟน 5 จำนวน 2 เครื่อง 1 ในนั้นมีรอยไหม้เกรียม แต่ยังไม่ทราบสาเหตุที่แน่ชัด อย่างไรก็ตามได้ยึดรถยนต์ไว้เพื่อส่งให้เจ้าหน้าที่พิสูจน์หลักฐานตรวจสอบหาสาเหตุที่แน่ชัดอีกครั้ง,ด้านผู้เชี่ยวชาญด้านอุปกรณ์สื่อสารให้ข้อมูลกับผู้สื่อข่าวว่า เหตุการณ์ที่เกิดขึ้นสันนิษฐานว่าเกิดจากไฟฟ้าลัดวงจร อาจเป็นไปได้ว่าขณะเกิดเหตุ กลุ่มนักศึกษาสตาร์ตเครื่องยนต์เปิดแอร์ แล้วเสียบชาร์จอุปกรณ์โทรศัพท์มือถือกับสวิตช์จุดบุหรี่ในรถ แต่อุปกรณ์ชาร์จที่ใช้ไม่มีคุณภาพเพียงพอหรือไม่ได้มาตรฐาน ทำให้เกิดไฟฟ้าช็อตและโทรศัพท์ระเบิดจนลุกลามกลายเป็นเพลิงไหม้รถในที่สุด หรืออาจเป็นไปได้ว่าผู้เสียหายวางพาวเวอร์แบงก์ไว้บริเวณคอนโซลหน้าที่ถูกแดดร้อนจัดจนอุณหภูมิพุ่งสูงแล้วระเบิดขึ้น สาเหตุแท้จริงอยู่ระหว่างการตรวจสอบของผู้เชี่ยวชาญ,ส่วนกรณีโลกออนไลน์ แชร์คลิปชายคนหนึ่งขี่รถจักรยานยนต์เข้ามาเติมน้ำมันในปั๊มน้ำมันแห่งหนึ่ง ขณะที่พนักงานเติมน้ำมันให้ จู่ๆเกิดประกายไฟลุกไหม้ขึ้นอย่างรวดเร็ว โชคดีพนักงานใช้ถังเคมีดับเพลิงฉีดดับไฟได้ทัน ซึ่งจากคลิปเหตุการณ์ระทึกที่เกิดขึ้น โลกโซเชียลวิพากษ์วิจารณ์ไปต่างๆนานา โดยเฉพาะเรื่องการใช้โทรศัพท์มือถือในขณะเติมน้ำมัน ถือเป็นข้อห้ามที่ต้องปฏิบัติตามอย่างเคร่งครัด,หลังมีคลิปดังกล่าวแพร่ออกไป ต่อมาเมื่อเวลา 12.00 น. วันที่ 17 มี.ค. ผู้สื่อข่าวไปตรวจสอบข้อเท็จจริงเกี่ยวกับเรื่องนี้ โดยเดินทางไปยังปั๊มน้ำมันเชลล์ หจก.ทองธนพล จำกัด สาขา 3 ตั้งอยู่ใกล้สี่แยกศาลเด็ก ถนนเชียงใหม่-ดอยสะเก็ด อ.เมืองเชียงใหม่ ซึ่งเป็นสถานที่เกิดเหตุตามที่ปรากฏในคลิป และได้พบกับ น.ส.จำลักษณ์ กันทาวิน อายุ 37 ปี ผจก.ปั๊มน้ำมัน ยืนยันว่าเรื่องดังกล่าวเกิดขึ้นเมื่อเวลา 17.35 น. วันที่ 14 มี.ค.ที่ผ่านมา ขณะนั้นมีลูกค้าชายวัยรุ่นคนหนึ่ง ขี่รถจักรยานยนต์ยี่ห้อซูซูกิ รุ่นสแมช สภาพใหม่สีน้ำเงิน มาจอดเติมน้ำมันที่หัวจ่ายน้ำมันเบนซินแก๊สโซฮอล์ 95 ระหว่างที่พนักงานให้บริการเติมน้ำมัน จู่ๆเกิดประกายไฟลุกพึ่บขึ้นจากใต้เบาะอย่างรวดเร็ว จังหวะนั้นพนักงานปั๊มที่อยู่ในเหตุการณ์ วิ่งไปคว้าถังน้ำยาเคมีฉีดดับเพลิงมาดับไฟได้ทัน,นายพิชิตชัย แสงเจริญ อายุ 45 ปี พนักงานปั๊มผู้กลายเป็นฮีโร่กล่าวว่า ช่วงที่เติมน้ำมันและช่วงเกิดเหตุ ไม่เห็นโทรศัพท์มือถือของลูกค้า แต่หลังจากเกิดเหตุและไฟดับแล้ว ลูกค้าได้เข็นรถไปล้างคราบน้ำยาเคมีบริเวณด้านหลังปั๊ม มีพนักงานไปเห็นโทรศัพท์มือถือชาร์จกับพาวเวอร์แบงก์วางอยู่ใต้เบาะ เข้าใจว่าระหว่างที่เติมน้ำมัน อาจมีสายโทรศัพท์มือถือเรียกเข้ามา และทำให้เกิดมีประกายไฟ ไปทำปฏิกิริยากับไอระเหยน้ำมันจนเกิดเพลิงลุกไหม้ขึ้น,น.ส.จำลักษณ์ กันทาวิน ผจก.ปั๊มน้ำมันกล่าวอีกว่า นับว่าเป็นโชคดีที่พนักงานปั๊มดับไฟได้ทัน เนื่องจากทางปั๊มเคยซักซ้อมแผนเผชิญเหตุฉุกเฉินให้พนักงานเตรียมพร้อมไว้ตลอดเวลา โดยปั๊มได้ติดป้ายแจ้งเตือนลูกค้าที่เข้ามาใช้บริการระหว่างเติมน้ำมัน ต้องดับเครื่องยนต์ และงดใช้โทรศัพท์มือถือ ที่ผ่านมาได้นำคลิปเหตุการณ์ลักษณะนี้ที่เกิดขึ้นในต่างประเทศมาอบรมให้ความรู้กับพนักงานบริการ กระทั่งมาเกิดขึ้นจริงในบ้านเราแล้ว เหตุการณ์ครั้งนี้ถือว่าเป็นกรณีศึกษาและเป็นอุทาหรณ์ ประชาชนที่จะเข้ามาใช้บริการเติมน้ำมัน ทั้งรถยนต์และรถ จยย.ในสถานีบริการเติมน้ำมัน ควรจะงดใช้โทรศัพท์มือถือ และปฏิบัติตามกฎความปลอดภัยของสถานีบริการน้ำมันอย่างเข้มงวด
ระทึก 4 หนุ่มพาณิชย์อัสสัมชัญ วิ่งหนีตายออกจากเก๋งซีวิค หลังไฟลุกพึ่บไหม้คอนโซลหน้าและห้องโดยสาร รปภ.นำถังน้ำยาเคมีดับเพลิงฉีดสกัดก่อนวอดทั้งคัน คาดจอดรถสตาร์ตเครื่องเปิดแอร์ชาร์จแบตโทรศัพท์ จู่ๆมือถือเกิดระเบิดบึ้มควันคลุ้ง
ข่าวหน้า1,ไฟลุก,รถยนต์ซีวิค,จอดรถ,ชาร์จแบตโทรศัพท์,สน.ยานนาวา,เพาเวอร์แบงก์,ชาร์จแบตมือถือ,เติมน้ำมัน,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ